જોત જોતામાં અભિષેક પર પ્રકાશીત ગીતોની સંખ્યા ૭૦૦ ના આંકને પાર કરી ગઇ છે. યુનુસભાઇના બ્લોગ 'રેડીયોવાણી'થી પ્રેરણા લઇને લગભગ દોઢ વર્ષ પહેલા 'અભિષેક' ગૂંજતો કર્યો હતો.રોજની એક પોસ્ટનો નિયમ છે, જેમાં ભાગ્યેજ કોઇક અપવાદ રહ્યો હશે. ઘણી વાર મોડી રાતના તો કોઇક વાર સવારે બ્રાહ્મમૂહર્તમાં ઊઠીને અભિષેકને અપડેટ કર્યો છે. 'અભિષેક' મારા માટે એક ઊર્જાસ્ત્રોત છે. ગમે તેટલા કામ અને થાક વચ્ચે પણ અભિષેક પાછળ ફાળવેલી ૩૦ મીનીટ મને ઉત્સાહથી ભરી દે છે. વાચકોની ઉમદા કોમેન્ટ અને મેઇલ સતત મળતા રહ્યા છે, અને તેને કારણે સતતત નવું નવું કરતા રહેવાનો ઉત્સાહ વધતો રહ્યો છે.